**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 a nasl. zákona č. 513/1991 Zb. Obchodný zákonník v znení neskorších predpisov

vyhlasuje

**obchodnú verejnú súťaž**

**v zmysle uznesenia mestského zastupiteľstva č. 134/2020 zo dňa 24.09.2020**

**o najvhodnejší návrh na uzavretie nájomných zmlúv**

**na prenájom nebytových priestorov v budove Podnikateľského inkubátora vo Fiľakove**

**formou výberu najvhodnejšieho návrhu na uzatvorenie nájomnej zmluvy**

**za podmienok zverejnených v prílohe**

**PREDMET SÚŤAŽE**

Predmetom obchodnej verejnej súťaže (ďalej len „OVS“) je prenájom nebytových priestorov vo vlastníctve Mesta Fiľakovo, ktoré sa nachádzajú v objekte Podnikateľského inkubátora zapísaného na LV č. 2272 k.ú. Fiľakovo na parc. CKN č. 1191/1 so súpisným číslom 1216 na adrese Biskupická č.4 v nasledovnom rozsahu :

**prízemie :**

m.č. 1 o celkovej podlahovej ploche 59,0 m2 (obchodné a skladové priestory a hygienické zázemie)

**1. poschodie :**

m.č. 202.1 o podlahovej ploche 27,6 m2 (kancelária)

m.č. 202.2 o podlahovej ploche 24,1 m2 (kancelária)

m.č. 204 o celkovej podlahovej ploche 35,5 m2 (kancelária, sklad a hygienické zázemie)

m.č. 205.1 o celkovej podlahovej ploche 52,48 m2 (súbor kancelárií s hygienickým zázemím)

m.č. 205.2 o celkovej podlahovej ploche 52,48 m2 (súbor kancelárií s hygienickým zázemím)

**2. poschodie :**

m.č. 301 o podlahovej ploche 32,46 m2 (kancelária)

m.č. 302 a 303 o celkovej podlahovej ploche 53,16 m2 (súbor kancelárií s hygienickým zázemím)

m.č. 304 o podlahovej ploche 13,40 m2 (kancelária)

m.č. 305 o podlahovej ploche 20,20 m2 (kancelária)

m.č. 306 o podlahovej ploche 14,10 m2 (kancelária)

m.č. 307 o podlahovej ploche 18,0 m2 (kancelária)

**OPIS PREDMETU OVS**

Ponúkané nebytové priestory sú vhodné prevažne na kancelárske účely a na poskytovanie služieb. Budova Podnikateľského inkubátora sa nachádza v centre mesta pri hlavnej ceste Biskupická. Cena za prenájom (viď. nižšie podmienky súťaže) nezahŕňa služby spojené s užívaním nebytových priestorov (elektrina, teplo, voda, stočné, odvoz odpadu a pod.)

**PODMIENKY SÚŤAŽE**

1. Súťaž sa začína dňa 12. novembra 2020, t.j. dňom jej uverejnenia na internetovej stránke mesta <http://www.filakovo.sk> a na úradnej tabuli mesta Fiľakovo.

2. **Minimálna cenová ponuka za prenájom :**

**- nebytové priestory na prízemí : 66,00 EUR/m2/rok,**

**- nebytové priestory na 1. poschodí : 26,00 EUR/m2/rok**

**- nebytové priestory na 2. poschodí : 19,00 EUR/m2/rok**

3. Doba nájmu : od 1. januára 2021 na dobu neurčitú

-2-

4. Návrh do OVS predkladá záujemca v zalepenej obálke, kde uvedie meno, adresu záujemcu a označenie „OBCHODNÁ VEREJNÁ SÚŤAŽ – NEBYTOVÉ PRIESTORY INKUBÁTOR – NEOTVÁRAŤ“-

V obálke záujemca predloží:

1. návrh nájomnej zmluvy
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v čase podania návrhu nie je voči nemu vedené exekučné konanie,
5. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,

5. Kritériom na vyhodnotenie ponúk je najvyššia ponúkaná cena za predmet súťaže v celku.

6. Prednostné právo na prenájom v prípade zhodnosti cenovej ponuky majú doterajší nájomníci.

6. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr **do 7. decembra 2020 do 15.00 hod**. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

7. Návrhy predložené do OVS vyhodnotí komisia schválená Mestským zastupiteľstvom vo Fiľakove uznesením č. 134/2020 zo dňa 24.09.2020. Výsledok OVS oznámi vyhlasovateľ účastníkom súťaže do 10 dní po ukončení vyhodnotenia súťažných návrhov.

8. Zasadnutie hodnotiacej komisie sa uskutoční v termíne najneskôr do 15.12.2020.

9. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo ponúknuť uzavretie nájomnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie nájomnej zmluvy, alebo ak nepodpíše nájomnú zmluvu do 30 dní odo dňa vyhodnotenia OVS.

10. Záujemcovia nemajú nárok na náhradu nákladov spojených s účasťou na súťaži.

11. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 12.11.2020

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

Situácia nehnuteľností **1.3**

Návrh kúpnej zmluvy **2a**

Súhlas záujemcu so súťažnými podmienkami **2b**

Súhlas záujemcu so spracovaním osobných údajov **2c**

Čestné vyhlásenia záujemcu podľa bodov **2d) a 2e)**